《题少府监李丞山池》
唐代·李颀

能向府亭内，置兹山与林。
他人骕骦马，而我薜萝心。
雨止禁门肃，莺啼官柳深。
长廊閟军器，积水背城阴。
窗外王孙草，床头中散琴。
清风多仰慕，吾亦尔知音。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。